wickkiey/tamil-wikipedia-markdown huggingface dataset:
# விக்கி கல்வி அறக்கட்டளை

**விக்கி கல்வி அறக்கட்டளை** *(Wiki Education Foundation)* அமெரிக்காவிலுள்ள கலிபோர்னியாவின் சான் பிரான்சிசுகோவை தளமாகக் கொண்ட ஓர் இலாப நோக்கமற்ற அமைப்பாகும். சில சமயங்களில் சுருக்கமாக விக்கி கல்வி என்றும் அழைக்கின்றனர். விக்கிபீடியாவின் கல்வித் திட்டத்தை இவ்வமைப்பு நடத்துகிறது. கனடா மற்றும் அமெரிக்காவில் உள்ள கல்வியாளர்கள் விக்கிபீடியாவை பாடநெறிமுறைகளுடன் ஒருங்கிணைப்பதை இத்திட்டம் ஊக்குவிக்கிறது.  
## வரலாறு
விக்கி கல்வி அறக்கட்டளை 2013 ஆம் ஆண்டு விக்கிமீடியா நிறுவனத்துடன் இணைக்கப்பட்டது. கல்வித் திட்டத்தில் அதிக கவனம் செலுத்தி சிறப்பு ஆதரவை வழங்குவதற்காகவும் விக்கிபீடியாவுடன் ஈடுபடும் கல்வி ஆராய்ச்சி மற்றும் கற்பித்தலை மேம்படுத்துவதற்காக கூடுதல் திட்டங்களை உருவாக்குவதற்காகவும் விக்கிமீடியா அறக்கட்டளை 2012 ஆம் ஆண்டில் இத்திட்டத்தை தொடங்கியது.  

விக்கிமீடியா அறக்கட்டளையின் மூத்த திட்ட இயக்குநராக பணியாற்றிக் கொண்டிருந்த பிராங்க் சூலன்பர்க்கை 2014 ஆம் ஆண்டு பிப்ரவரி மாதத்தில் விக்கிமீடியா அறக்கட்டளை மற்றும் விக்கி கல்வி அறக்கட்டளை நிறுவனம் ஆகியவற்றுக்கான முதலாவது நிர்வாக இயக்குநராக பணியமர்த்துவதாக அறிவிக்கப்பட்டது.  
## தலைமை
2014 ஆம் ஆண்டு பிப்ரவரி மாதம் முதல் சூலன்பர்க் அறக்கட்டளையின் நிர்வாக இயக்குநராக பணியாற்றியுள்ளார். டயானா சிட்ராசுமேன் அறக்கட்டளையின் இயக்குநர்கள் குழுவிற்கு தலைமை தாங்கினார்.. எழுத்து மற்றும் சொல்லாட்சிக் கலை மையத்தின் இயக்குநரும், மிசிசிப்பி பல்கலைக்கழகத்தின் ஆங்கில இணை பேராசிரியருமான ராபர்ட் கம்மிங்சும் இயக்குநர்கள் குழுவில் பணியாற்றினார். 1977 முதல் 2014 ஆம் ஆண்டு வரையிலான காலம் வரை வாழ்ந்த விக்கிபீடியரான அட்ரியான் வாதெவிட்சும் இக்குழுவில் பணியாற்றினார்.
# சுலோவேனிய விக்கிப்பீடியா


**சுலோவேனிய விக்கிபீடியா** *(Slovene Wikipedia)* என்பது கட்டற்ற கலைக்களஞ்சியமான விக்கிப்பீடியாவின் சுலோவேனிய மொழி பதிப்பாகும். 2002 ஆம் ஆண்டு பிப்ரவரி 26 ஆம் தேதி முதல் சுலோவேனிய விக்கிபீடியா செயல்படுகிறது. 2007 ஆம் ஆண்டு சூலை மாதத்தில் சுலோவேனிய மொழியில் 50000 கட்டுரைகள் எழுதப்பட்டன. 2021 ஆம் ஆண்டு சனவரி மாத நிலவரப்படி இம்மொழியில் 171000 கட்டுரைகள் எழுதப்பட்டுள்ளன.  

சுலோவேனிய விக்கிபீடியா அந்நாட்டில் மேற்கோள் பணிகளுக்காக பரவலாகப் பயன்படுத்தப்படுகிறது. சுலோவேனியப் பயனர்கள் அதிகம் பார்வையிடுகின்ற சமூக வலைப்பின்னல் சேவைகளில் ஒன்றாகவும் இவ்விக்கிப்பீடியா திகழ்கிறது. பொதுவாக இதிலுள்ள அதிகாரப்பூர்வ இணையப் பயன்பாட்டு புள்ளிவிவரங்களுக்கும் விக்கிபீடியா பதிப்புகளுக்கும் இடையில் வேறுபாடுகள் ஏதும் இருப்பதில்லை. விக்கிப்பீடியா.ஆர்க் என்ற அடிப்படையான ஆள்களப் பெயரில் மட்டுமே சுலோவேனிய விக்கிப்பீடியா பகுப்பாய்வு செயல்களை மேற்கொள்கிறது. பெரும்பாலான சந்தர்ப்பங்களில், சுலோவேனிய மொழி பதிப்பு விக்கிபீடியா பற்றிய ஊடக அறிக்கை பட்டியலில் இதன் பொதுவான இருப்பு இடம்பெறுகிறது. இருப்பினும், கட்டமைக்கப்பட்ட அறிவின் ஒப்பீட்டளவில் ஒரு பெரிய மற்றும் சுதந்திரமாக அணுகக்கூடிய அமைப்பாக, சுலோவேனிய விக்கிப்பீடியா திகழ்கிறது. எடுத்துக்காட்டாக, மொழியியல் மென்பொருளைப் பயிற்றுவிப்பதற்கான மூல மின் நூலகத்தை உருவாக்குவதற்கும், சுலோவேனிய இலக்கிய ஆசிரியர்களின் வலை இருப்பை பகுப்பாய்வு செய்வதற்கும் இவ்விக்கிப்பீடியா அங்கு பயன்படுத்தப்படுகிறது. உலுப்லயானா பல்கலைக்கழகப் பேராசிரியர்களுடன் இணைந்து பல வெற்றிகரமான ஒத்துழைப்பு திட்டங்கள் சுலோவேனிய மொழி விக்கிப்பீடியாவில் மேற்கொள்ளப்பட்டுள்ளன. சுலோவேனிய நாட்டு மாணவர்களைக் கொண்டு உள்ளடக்க உருவாக்கத்தை மேம்படுத்துவது ஒரு கற்பித்தல் முறையாக இங்கு பின்பற்றப்படுகிறது.  

சுலோவேனிய தீவிர விக்கிபீடியர்கள் தேசிய ஊடகங்களில் விக்கிபீடியா பற்றிய விவாதங்களில் இடம்பெறுகின்றனர். பொதுவான விக்கிப்பீடியா மேம்பாடு மற்றும் சுலோவேனிய மொழி விக்கிப்பீடியா சார்ந்த விவாதங்கள் இதில் இடம்பெறுகின்றன.  

## மைல்கற்கள்
- 100 கட்டுரைகள் - சூன் 18, 2002
- 1,000 கட்டுரைகள் - செப்டம்பர் 30, 2003
- 10,000 கட்டுரைகள் - பிப்ரவரி 7, 2005
- 20000 கட்டுரைகள் - திசம்பர் 17, 2005
- 30,000 கட்டுரைகள் - சூன் 30, 2006
- 40,000 கட்டுரைகள் - பிப்ரவரி 15, 2007
- 50,000 கட்டுரைகள் - சூலை 17, 2007
- 100,000 கட்டுரைகள் - ஆகத்து 15, 2010
# விலங்கியல் பெயரிடுதலுக்கான பன்னாட்டு ஆணையம்


**விலங்கியல் பெயரிடுதலுக்கான பன்னாட்டு ஆணையம்** (*International Commission on Zoological Nomenclature-ICZN*) என்பது "விலங்குகளுக்கு அறிவியல் பூர்வமாக நிலைப் புதன்மை மற்றும் பொருத்தமான பெயரிடலுக்காக" அர்ப்பணிக்கப்பட்ட ஒரு அமைப்பாகும். 1895ஆம் ஆண்டில் நிறுவப்பட்ட இந்த அமைப்பில் தற்போது 19 நாடுகளைச் சேர்ந்த விலங்கியல் வகைப்பாட்டில் ஆய்வு மேற்கொள்ளும் 27 உறுப்பினர்களைக் கொண்டுள்ளது  

## அமைப்பு
இந்த ஆணையமானது ஒரு அமைப்புத்திட்டத்தின் கீழ் நிர்வகிக்கப்படுகிறது. இவ்வமைப்பின் வெளியீடுகள் பொதுவாக ICZN குறியீட்டோடு வெளியிடப்படுகிறது.  

சர்வதேச உயிரியல் அறிவியல் ஒன்றியம் (ஐ.யூ.பி.எஸ்) (I.U.P.S) நிறுவிய விலங்கியல் பெயரிடலின் பிரிவு மூலம் உறுப்பினர்கள் தேர்ந்தெடுக்கப்படுகிறார்கள்.  

ஆணைக்குழுவின் உறுப்பினரின் பொறுப்புக் காலம் 6 ஆண்டுகள் ஆகும். ஒரு உறுப்பினர் தொடர்ந்து மூன்று முறை மீண்டும் மீண்டும் தேர்வு செய்யப்படலாம். தொடர்ந்து மூன்று முறை (18 ஆண்டுகள்) சேவைக்குப் பின்னர், உறுப்பினராக மீண்டும் தேர்தெடுக்கப்பட்பட குறைந்தது 3 வருட இடைவெளி பரிந்துரைக்கப்படுகிறது.  

## செயல்பாடுகள்
2014முதல், ஆணையத்தின் பணியினை மேற்கொள்ள இதன் செயலகம் சிங்கப்பூர் தேசிய பல்கலைக்கழகத்தில் செயல்படுகிறது. முன்னதாக, செயலகம் இலண்டனில் அமைந்திருந்தது. இந்த ஆணையத்தின் செயல்பாடுகளுக்கு **விலங்கியல் பெயரிடலுக்கான சர்வதேச அறக்கட்டளையால்** நிதியளிக்கப்பட்டது. ஆணைக்குழு விலங்கியல் சமூகத்திற்கு "விலங்குகளின் அறிவியல் பெயர்களைச் சரியான முறையில் பயன்படுத்துவது பற்றிய தகவல்களை உருவாக்குதல் மற்றும் பரப்புதல்" குறித்த பணிகளை மேற்கொள்கிறது. குறியீட்டின் 4வது பதிப்பு (1999) ஏழு நபர்களால் திருத்தப்பட்டது.  

ஆணைக்குழு தனது கவனத்திற்குக் கொண்டுவரப்பட்ட தனிப்பட்ட பிரச்சினைகள் பற்றிய தீர்ப்புகளையும் வழங்குகிறது. ஏனெனில் சர்ச்சைக்குரிய நிகழ்வுகளில் நடுவர் தேவைப்படலாம். இங்குக் குறியீட்டைக் கடைப்பிடிப்பது பயன்பாட்டின் நிலைப்புத்தன்மைக்கு இடையூறாக இருக்கும் (எ.கா. பாதுகாக்கப்பட்ட பெயரைப் பார்க்கவும்). ஆணைய முடிவுகள் ***விலங்கியல் பெயரிடலின் செய்தி மடலில்*** வெளியிடப்பட்டுள்ளன.
# ஜி. சீனிவாசன்


**ஜி. சீனிவாசன்** என்பவர் ஒரு இந்தியத் திரைப்பட நடிகர், எழுத்தாளர், இயக்குநர் ஆவார். இவர் முக்கியமாக தமிழ் படங்களில் நடித்துள்ளார். 1970, 1980களில் துணைப் பாத்திரங்களிலும், எதிர் நாயகன் பாத்திரங்களிலும் நடித்துவந்தார். இவர் தமிழ், தெலுங்கு, மலையாள மொழிகளில் 200க்கும் மேற்பட்ட திரைப்படங்களில் நடித்துள்ளார். பாரதிராஜாவின் புதிய வார்ப்புகள் (1979) படத்தில் முதன்மை எதிர்நாயகனாக அறிமுகமானார். இவரது மனைவி நடன இயக்குநர் புலியூர் சரோஜா 70, 80, 90 ஆண்டுகளில் பிரபலமான நடன இயக்குநராக இருந்தார். இவர்களுக்கு சொந்தமாக கல்வி நிறுவனங்கள் உள்ளன.  

## திரைப்பட வாழ்க்கை
இவர் எட்டு படங்களை எழுதியும், மூன்று படங்களை இயக்கியுமுள்ளார். ஆதூர்த்தி சுப்பா ராவின் உதவியாளராகத் இருந்த இவர், தாதா மிராசி மற்றும் கே. விஸ்வநாத் போன்ற பல்வேறு இயக்குநர்களுடன் துணை இயக்குநராக பணியாற்றியுள்ளார். தமிழில் ராணுவ வீரன், பெண்மணி அவள் கண்மணி உள்ளிட்ட நூற்றுக்கும் மேற்பட்ட படங்களில் எதிர்மறை கதைப்பாத்திரங்களிலும், குணச்சித்திர வேடங்களிலும் நடித்துள்ளார்.  

## குடும்பம்
இவர் நடன இயக்குநர் புலியார் சரோஜாவை மணந்தார். இவர்களது ஒரே மகன் சில ஆண்டுகளுக்கு முன்பு சாலை விபத்தில் இறந்தார்.  

## கைது
சரோஜாவும் சீனிவாசனும் ராமாவரம் பகுதியில் சத்யா மெட்ரிகுலேசன் பள்ளியை நடத்தி வருகின்றனர். பள்ளியின் கழிவுநீர்த் தொட்டியில் 5 வயது சிறுவன் சுவாதிராஜன் தவறி விழுந்து இறந்தான். போலீசார் வழக்கை பதிவு செய்து விசாரித்தனர். இதையடுத்து, கழிவுநீர்த் தொட்டியை அலட்சியமாக சரியாக மூடாததற்காக பள்ளி நிறுவனர் சீனிவாசனை போலீசார் கைது செய்தனர்.  

## திரைப்படவியல்
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*  

### 1970 கள்
| 1975 | அவள் ஒரு காவியம் | அறிமுக படம் |  |
| --- | --- | --- | --- |
| 1978 | கிழக்கே போகும் ரயில் | மருது |  |
| 1979 | புதிய வார்ப்புகள் | பண்ணையார் | வில்லனாக |
| 1979 | திசை மாறிய பறவைகள் |  |  |
| 1979 | கன்னிப்பருவத்திலே |  |  |
| 1979 | எணிப்பாடிகள் |  |  |
| 1979 | நல்லதொரு குடும்பம் |  |  |

### 1980 கள்
| 1980 | பூட்டாத பூட்டுகள் |
| --- | --- |
| 1980 | *முரட்டுக்காளை* |
| 1981 | *சட்டம் ஒரு இருட்டறை* |
| 1981 | ராணுவ வீரன் |
| 1981 | கடல் மீன்கள் |
| 1981 | வெளிச்சத்துக்கு வாங்க |
| 1981 | கிளிஞ்சல்கள் |
| 1982 | வாழ்வே மாயம் |
| 1982 | பரிட்சைக்கு நேரமாச்சு |
| 1983 | வெள்ளை ரோஜா |
| 1983 | தூரம் அதிகமில்லை |
| 1984 | வாய்ச் சொல்லில் வீரனடி |
| 1984 | பொழுது விடிஞ்சாச்சு |
| 1985 | படிக்காத பண்ணையார் |
| 1985 | ஸ்ரீ ராகவேந்திரா |
| 1985 | இதய கோவில் |
| 1985 | சிதம்பர ரகசியம் |
| 1987 | இவள் ஒரு தொடர் கதை |
| 1987 | இது ஒரு தொடர் கதை |
| 1987 | மனிதன் |
| 1988 | பெண்மணி அவள் கண்மணி |
| 1988 | *பார்த்தால் பசு* |
| 1989 | ராஜாதி ராஜா |
| 1989 | *உரிமை கீதம்* |
| 1989 | என்னெப் பெத்த ராசா |

### 1990 கள்
| 1990 | ராஜா எங்க ராஜா |
| --- | --- |
| 1991 | *புதிய ராகம்* |
| 1992 | *காவல் கீதம்* |

### 2010 கள்
| 2005 | ஐயா |  |  |
| --- | --- | --- | --- |
| 2010 | நகரம் |  |  |
| 2011 | வேங்கை | கடைசி படம் | } |
# சேது விநாயகம்


**சேது விநாயகம்** (*Sethu Vinayagam*) என்பவர் ஒரு இந்திய நாடக மற்றும் தமிழ் படங்களில் பணியாற்றிய திரைப்பட நடிகர் ஆவார். இவர் விசுவின் நாடக குழுவில் உறுப்பினராக இருந்தார். பெரும்பாலும் விசுவின் அனைத்து திரைப்படங்களிலும் நடித்துள்ளார். 100 க்கும் மேற்பட்ட திரைப்படங்கள் மற்றும் நாடகங்களில் நடித்துள்ள இவர், பல படங்களில் துணை வேடங்களில் எதிர்மறை வேடங்களில் தனது அடையாளத்தை பதித்துள்ளார். இவரது குறிப்பிடத்தக்க திரைப்படங்கள் தில்லு முல்லு, புதிய தீர்ப்பு, ஊர்க்காவலன், சத்யா, மங்கை ஒரு கங்கை, பெண்மணி அவள் கண்மணி, பாலைவன பறவைகள், மகளிர் மட்டும், பாட்ஷா.  

## திரைப்பட வாழ்க்கை
தில்லு முல்லு படத்தில் ஒரு சிறிய காட்சியில் ரஜினிகாந்தின் நண்பர்களில் ஒருவராக இவர் நடித்துள்ளார். ‘பாட்ஷா’ படத்திலும் சிறிய வில்லன் வேடத்தில் நடித்தார்.  

## குடும்பம்
சேது விநாயகத்திற்கு ஒரு மனைவியும் 4 மகள்களும் உள்ளனர்.  

## இறப்பு
சேது விநாயகம் 20 செப்டம்பர் 2009 அன்று தனது 60 வயதில் நாட்பட்ட நோயால் இறந்தார்.  

## திரைப்படவியல்
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*  

### 1980 கள்
| 1981 | தில்லு முல்லு | சந்திரனின் நண்பர் |
| --- | --- | --- |
| 1984 | வாய்ச் சொல்லில் வீரனடி |  |
| 1984 | நாணயம் இல்லாத நாணயம் |  |
| 1984 | சிம்ம சொப்பனம் |  |
| 1985 | புதிய தீர்ப்பு |  |
| 1985 | ராஜா யுவராஜா |  |
| 1985 | சிதம்பர ரகசியம் |  |
| 1986 | யாரோ எழுதிய கவிதை |  |
| 1987 | மனிதனின் மறுபக்கம் |  |
| 1987 | ஊர்க்காவலன் |  |
| 1987 | காவலன் அவன் கோவலன் |  |
| 1987 | மங்கை ஒரு கங்கை |  |
| 1987 | பெண்மணி அவள் கண்மணி |  |
| 1988 | சத்யா | மரியப்பாவின் உதவியாளர் |
| 1988 | உரிமை கீதம் |  |
| 1988 | மாப்பிள்ளை சார் |  |
| 1988 | ஒருவர் வாழும் ஆலயம் |  |
| 1988 | புதிய வானம் |  |
| 1988 | தாயம் ஒண்ணு |  |

### 1990 கள்
| 1990 | வேலை கிடைச்சுடுச்சு |  |
| --- | --- | --- |
| 1990 | பாலைவன பறவைகள் | வழக்கறிஞர் |
| 1990 | காவலுக்குக் கெட்டிக்காரன் |  |
| 1990 | நல்ல காலம் பொறந்தாச்சு |  |
| 1991 | நாடு அதை நாடு |  |
| 1991 | அதிகாரி |  |
| 1991 | அன்பு சங்கிலி |  |
| 1991 | இதய வாசல் |  |
| 1991 | குணா |  |
| 1992 | பட்டத்து ராணி |  |
| 1992 | சாமுண்டி |  |
| 1992 | வானமே எல்லை |  |
| 1993 | மறவன் |  |
| 1993 | உத்தமராசா |  |
| 1993 | நாளைய செய்தி |  |
| 1993 | முற்றுகை |  |
| 1994 | மகளிர் மட்டும் | காவல் ஆய்வாளர் |
| 1994 | சத்தியவன் |  |
| 1994 | சாது |  |
| 1995 | பாட்ஷா | கல்லூரித் தலைவர் |
| 1996 | அருவா வேலு |  |
| 1996 | கோயமுத்தூர் மாப்ளே |  |
| 1996 | டேக் இட் ஈசி ஊர்வசி |  |
| 1996 | செங்கோட்டை |  |
| 1998 | உளவுத்துறை | கிருஷ்ணமூர்த்தியின் முதலாளி |

### 2000 கள்
| 2000 | உயிரிலே கலந்தது |  |  |
| --- | --- | --- | --- |
| 2000 | முகவரி | திரைப்படத் தயாரிப்பாளர் |  |
| 2001 | சிகாமணி ரமாமணி |  |  |
| 2001 | ஆனந்தம் | சுசீலாவின் தந்தை |  |
| 2001 | சிட்டிசன் | அமைச்சர் |  |
| 2003 | வடக்கு வாசல் |  |  |
| 2003 | கலாட்டா கணபதி |  |  |
| 2003 | சாமி | ஆறுசாமியின் வழக்குரைஞரின் தந்தை |  |
| 2004 | கேம்பஸ் |  |  |
| 2006 | வஞ்சகன் |  |  |
| 2006 | மழை |  |  |
| 2006 | கொக்கி |  |  |
| 2007 | இப்படிக்கு என் காதல் |  |  |
| 2008 | சாது மிரண்டா |  |  |
| 2008 | ரகசிய சினேகிதனே |  |  |
| 2008 | பட்டைய கெளப்பு |  |  |
| 2008 | தித்திக்கும் இளமை |  |  |
| 2008 | வேள்வி |  |  |
| 2009 | ஒரே மனசு |  |  |
| 2009 | குடியரசு |  |  |
| 2009 | வைதேகி | கடைசி படம் | } |
# செயின் ஜெயபால்


**செயின் ஜெயபால்** (*Chain Jayapal*) என்பது 1985 ஆம் ஆண்டு கே. ஜி. பாலகிருஷ்ணனுக்காக ராம நாராயணன் இயக்கிய இந்திய தமிழ் திரைப்படமாகும் . இப்படத்தில் ராஜேஷ், ராதாரவி, ராஜீவ், ராஜ்குமார் சேதுபதி ஆகியோர் முக்கிய வேடங்களில் நடித்துள்ளனர்.  

## நடிகர்கள்

- ராஜேஷ்
- ராதாரவி
- ராஜீவ்
- ராஜ்குமார் சேதுபதி
- சத்யராஜ்
- தேங்காய் சீனிவாசன்
- எஸ். எஸ். சந்திரன்
- வி. கோபாலகிருஷ்ணன்
- இளவரசி
- வனிதா கிருஷ்ணசந்திரன்
- அனுராதா
- சாதனா
- பாக்கியலட்சுமி
# போலா நாத் முல்லிக்


**போலா நாத் முல்லிக்***(Bhola Nath Mullik)* ஒரு இந்திய அரசு ஊழியர், உளவுத்துறை மற்றும் இந்திய புலனாய்வுப் பணியகத்தின் (ஐபி) இரண்டாவது இயக்குநராகப் பணியாற்றினார். . அவர் ஜூலை 15, 1950 முதல் அக்டோபர் 9, 1964 வரை ஐ.பியின் இயக்குநராகப் பணியாற்றினார். இவர் ஒரு சிறந்த உழைப்பாளி என்று அறியப்பட்டார், அப்போதைய மத்திய அரசாங்கத்துடன் நெருங்கிய தொடர்பு கொண்டிருந்தார். முல்லிக்,முன்னாள் இந்தியப் பிரதமர் ஜவஹர்லால் நேருவின் நெருங்கிய நண்பராக இருந்தார். நேதாஜி சுபாஸ் சந்திர போஸ் 1945 இல் காணாமல் போன பின்னர் அவரது உறவினர்களின் நடவடிக்கைகள் குறித்து கண்காணிக்க நேருவுக்கு உதவினார். அவரது ஆலோசனையின் பேரில், 1962 ஆம் ஆண்டு சீன-இந்தியப் போரில் சீன இராணுவத்திற்கு எதிராகப் சிறப்பு எல்லைப் படையை (எஸ்.எஃப்.எஃப்) (ஸ்தாபனம் 22 என்றும் அழைக்கப்படுகிறது) நிறுவ நேரு உத்தரவிட்டார். இந்திய அரசு அவருக்கு 1964 ஆம் ஆண்டில் இந்தியாவின் மூன்றாவது மிக உயர்ந்த விருதான பத்ம பூஷண் விருதை வழங்கியது.
# பைலா சேகர் ரெட்டி


**பைலா சேகர் ரெட்டி***(Pailla Shekar Reddy)* (பிறப்பு 1968) தெலுங்கானா ராஷ்டிர சமிதியைச் சார்ந்த ஒரு இந்திய இந்திய அரசியல்வாதி ஆவார். 2014ல் நடைபெற்ற பொதுத்தேர்தலில் பொதுத் தேர்தலில் போங்கிர் தொகுதியில் தேர்ந்தெடுக்கப்பட்டார். இவர் தெலுங்கானா ராஷ்டிர சமிதியைச் சேர்ந்தவர் மற்றும் அதன் பொலிட்பீரோவில் உறுப்பினராக உள்ளார்.  

## ஆரம்ப கால வாழ்க்கை
ஷேகர் ரெட்டி பிறந்தார் யதன்றி புவனகிரி மாவட்டத்தில் ஆத்மகிர் மண்டலத்தைச் சேர்ந்த கதிரேணிகுட நஞ்சர்பெட் கிராமத்தில் பைல்ல ராம் ரெட்டி என்னும் ஒரு சாராரண ஒரு விவசாயியின் மகனாகப் பிறந்தார். , கம்மம் பகுதியிலுள்ள உஸ்மானியா பல்கலைக்கழகத்தின் எஸ்.இ.எஸ். எஸ்.என். மூர்த்தி பாலிடெக்னிக் கல்லூரியில் கட்டடப் பொறியியல் பிரிவில் பட்டயப்படிப்பை முடித்தார்.  

## தொழில்
அரசியலில் நுழைவதற்கு முன்பு ஹைதராபாத் மற்றும் பெங்களூரில் ரியல் எஸ்டேட் துறையில் இருந்தார்.  

### அரசியல்
தெலுங்கானா மாநிலத்தில் உள்ள போங்கிர் சட்டமன்றத் தொகுதியில் எம்.எல்.ஏ.வாக 2014 பொதுத் தேர்தலில் 54,686 வாக்குகளைப் பெற்று வெற்றி பெற்றார். மேலும் ஒய்.டி.பி கட்சியின் ஜிட்டா பாலகிருஷ்ணா ரெட்டியை 15,416 வாக்குகள் வித்தியாசத்தில் தோற்கடித்தார். 1985 ஆம் ஆண்டு முதல் அலிமினெட்டி மாதவா ரெட்டியும் பின்னர் அவரது மனைவியும் அந்தத் தொகுதியைப் பிரதிநிதியானபிறகு , போங்கிர் தொகுதி தெலுங்கானா ராஷ்டிர சமிதி கட்சிக்கே உரியதாக மாறியது.  

### மக்கள் பணிகள்
இவர் ஃவுளூரைடு மாசுபாட்டால் பாதிப்படைந்த நல்கொண்டா மாவட்டம் முழுவதும் சுத்தமான குடிநீர் அமைப்புகளை ஏற்படுத்தினார். சேகர் ரெட்டி செய்த மிகப் பெரிய காரியங்களில் ஒன்று புனாடிகனி கால்வாய், இது 2004 முதல் நிலுவையில் உள்ளது.இவர் மக்களுக்குப் பிடித்தமான தலைவராவார்.  

## தனிப்பட்ட வாழ்க்கை
இவருக்கு திருமணமாகி ஒரு மகள், ஒரு மகன் உள்ளனர்.
# வில்லியம் கானலே

**வில்லியம் மைக்கேல் கானலே** (William Michael Connolley பிறப்பு: ஏப்ரல் 12, 1964) ஒரு பிரித்தானிய மென்பொருள் பொறியாளர், எழுத்தாளர் மற்றும் காலநிலை பற்றிய வலைப் பதிவர் ஆவார். டிசம்பர் 2007 வரை இவர் அண்டார்டிக் காலநிலை இயற்பியல் அறிவியல் பிரிவில் மூத்த அறிவியல் அதிகாரியாகவும், *பிரித்தானிய அண்டார்டிக் சர்வே* எனும் திட்டத்தில் பூமி அமைப்பு பற்றிய குழுவில் இடம் பெற்றிருந்தார். பின்னர் கேம்பிரிட்ஜ் சிலிக்கான் வானொலியின் மென்பொருள் பொறியாளரானார்.  

## பின்னணி
கானலே கணிதத்தில் இளங்கலை பட்டமும் , ஆக்சுபோர்டு பல்கலைக்கழகத்தில் *செயின்ட் எட்மண்ட் ஹாலில்* எண்கணித பகுப்பாய்வு குறித்த பணிக்காக முனைவர் பட்டம் பெற்றார். கேம்பிரிட்ஜ் சிலிக்கான் ரேடியோவின் மென்பொருள் பொறியாளராக பணியாற்றுகிறார், உட்பொதிக்கப்பட்ட நிகழ்நிரலை இவர் வடிவமைக்கிறார்.  

### விக்கிபீடியா தொகுப்புகள்
கானலே 2003 இல் விக்கிபீடியாவில் தொகுக்கத் தொடங்கினார் மற்றும் 2006 முதல் 2009 வரை விக்கிபீடியா நிர்வாகியாக பணியாற்றினார். இவர் விக்கிப்பீடியாவில் செய்த தொகுப்புகளுக்காகப் பரவலாக அறியப்பட்டுள்ளார். குறிப்பாக காலநிலை மாற்றங்கள் தொடர்பாக அறியப்படுகிறார். பகுதியில் அவர் திருத்தியமை தொடர்பாக. மேலும் நேச்சர் (இதழ்) விக்கிபீடியாவின் நம்பகத்தன்மையைப் பற்றிய டிசம்பர் 2005 ஆம் ஆண்டின் மதிப்பாய்வில், இவரைப் பற்றி குறிப்பிட்டுள்ளது.  

## தனிப்பட்ட வாழ்க்கை
கானேவிற்கு இரண்டு குழந்தைகள் உள்ளனர்.  

-
# அனுஷ்கா ஜஸ்ராஜ்

**அனுஷ்கா ஜஸ்ராஜ்** (*Anushka Jasraj*) இந்தியாவின்இந்தியாவின் மும்பையைச் சேர்ந்த புனைகதை எழுத்தாளர் ஆவார். இவர் 2012 மற்றும் 2017ஆம் ஆண்டுகளில் காமன்வெல்த் சிறுகதை பரிசுக்கு ஆசியா கண்டத்தின் வெற்றியாளராக இரண்டு முறை தேர்ந்தெடுக்கப்பட்டார்.  

## வாழ்க்கை
இவர் நியூயார்க் பல்கலைக்கழகத்தில் திரைப்படத் தயாரிப்பில் பி.எஃப்.ஏ பட்டமும் புதிய எழுத்தாளர்கள் திட்டத்தின் படைப்பாக்கத்தில் எம்.எஃப்.ஏ பட்டமும்மற்றும் டெக்சாஸ்-ஆஸ்டின் பல்கலைக்கழகத்தில் பெண்கள் மற்றும் பாலின ஆய்வுகளில் முதுகலை பட்டமும் பெற்றவர். மாசசூசெட்ஸில் உள்ள புரோவின்ஸ்டவுனில் உள்ள நுண்கலை பணி மையத்தில் 2015-16 ஊழியராக இருந்த இவருக்கு, அமெரிக்கன் ஷார்ட் ஃபிக்ஷன் வழங்கிய 2017ம் ஆண்டிற்கான **ஸ்டார்ஸ் அட் நைட்** வளர்ந்து வரும் எழுத்தாளர் விருது வழங்கப்பட்டது.  

அவரது படைப்புகள் ஸ்க்ரோல் இன், இன்டர்நேஷனல், அடா ஸ்டோரீஸ்,மற்றும்கிராண்டா ஆகியவற்றில் வெளியிடப்பட்டுள்ளன.
# ஜிம் வால்ஷ்

**ஜிம் வால்ஷ்** (பிறப்பு 5 மே 1947) ஓர் அயர்லாந்து அரசியல்வாதி ஆவார். இவர் 1997 முதல் 2016வரையில் சீனாட் ஐரேன் உறுப்பினராக உள்ளார்.  

## ஆரம்ப மற்றும் தனிப்பட்ட வாழ்க்கை
வால்ஷ் *கவுண்டி வெக்ஸ்ஃபோர்டில்* உள்ள *நியூ ரோஸை* பூர்வீகமாகக் கொண்டவர் ஆவார் . இவர் நியூ ரோஸ் கிறிஸ்டியன் பிரதர்ஸ் பள்ளியில் பயின்றார் . இவர் மேரி ஃபர்லாங் என்பவரை மணந்தார்.பன்னாட்டு ஜூனியர் சேம்பரில் சட்டசபை உறுப்பினராகவும் உள்ளார் மற்றும் ஐரிஷ் சாலை ஹாலியர்ஸ் சங்கத்தின் முன்னாள் தலைவர் ஆவார்.  

## அரசியல் வாழ்க்கை
இவர் 1974 இல் நியூ ரோஸ் டவுன் கவுன்சிலுக்கு தேர்ந்தெடுக்கப்பட்டார், ஒன்பது முறை மேயராகவும், 1979 முதல் 2004 வரை வெக்ஸ்ஃபோர்ட் மாகாண சங்கத்தின் உறுப்பினராகவும், 1992 முதல் 1993 வரை மேயராகவும் பணியாற்றினார். வால்ஷ் 1997 முதல் 2002 வரை அயர்லாந்து உள்ளூர் அதிகாரசபை உறுப்பினர்கள் சங்கத்தின் தேசியத் தலைவராக இருந்தார்.  

### விக்கிபீடியா தொகுப்புகள்
செப்டம்பர் 2015 இல், வால்ஷ் தனது சொந்த விக்கிபீடியா பதிவைத் திருத்தியதை ஒப்புக் கொண்டார். மேலும் அந்தப் பதிவானது "ஓரின சேர்க்கை குழுக்களைச் சேர்ந்த ஒருவர்" திருத்தியதாகக் கூறினார். மேலும் அந்தக் கட்டுரையில் இருந்த "சில தவறான கருத்துக்களை" தான் அகற்றிவிட்டதாகக் கூறினார், ஆனால் அவர் எந்தத் திருத்தங்களைச் செய்தார் அல்லது என்ன தவறு என்பதனைக் குறிப்பிடவில்லை.
# ராமச்சந்திர தேவா

**ராமச்சந்திர தேவா** (*Ramachandra Deva*)ஒரு கன்னட கவிஞர், எழுத்தாளர் மற்றும் நாடக ஆசிரியர் ஆவார்.இவர் பல நாடகங்களை எழுதியுள்ளார். அவர் 1970 களில் வில்லியம் ஷேக்ஸ்பியரின் *ஹேம்லெட்* மற்றும் *மாக்பெத்*நாடகங்களை கன்னடத்திற்கு மொழிபெயர்த்தார்.  
## ஆரம்ப கால வாழ்க்கை
1949 இல் சுல்லியா தாலுகாவின் முண்டுகரி கிராமத்தில் பிறந்த ராமச்சந்திர தேவா தனது பள்ளிப்படிப்பை கல்மட்கா, பலிலா, பஞ்சா, புட்டூர் ஆகிய இடங்களில் பயின்றார்.  
மேலும், மைசூர் பல்கலைக்கழகத்தில் இளங்கலை மற்றும் மற்றும் முதுகலை பட்டம் பெற்றார். ஷேக்ஸ்பியர் மொழிபெயர்ப்புகளில் மேற்கொண்ட ஒப்பாய்விற்காக பெங்களூர் பல்கலைக்கழகம் அவருக்கு முனைவர் பட்டம் வழங்கியது.  
## பணிகள்
கல்யாணபுரத்திலுள்ள மில்கிரேஸ் கல்லூரி, மைசூர் பனுமையாஹ் கல்லூரி, பெங்களூர் தேசிய கல்லூரி ஆகியவற்றில் ஆங்கில விரிவுரையாளராகப் பணியாற்றினார். காங்கிரஸின் அமெரிக்க நூலகத்திற்கான நூலகராக பணியாற்றினார். பிரஜவானி இதழின் துணையாசிரியாகப் பணியாற்றினார். ராமச்சந்திர தேவா ஒரு கவிஞர், சிறுகதை எழுத்தாளர், மொழிபெயர்ப்பாளர், நாடக ஆசிரியர் மற்றும் விமர்சகர் ஆவார். இவரது படைப்புகளில் இந்திரபிரஸ்தா, மாதத்துவ மரா, சமகிர காவ்யா (கவிதை), டங்கேய பிரகாரனா, மூகேலா மேட்டு இத்தாரா கதேகலு (கதைகள்), ஷேக்ஸ்பியர் யெராடு சம்ஸ்கிருதிகள்ளி (ஆராய்ச்சிப் பணிகள்), முச்சு மாது இத்தாரா லெகனகலு, மட்டுக்கேட் (நாடகங்களின் தொகுப்பு) குடுரே, கொலலு மாட்டு ஷன்க்கா,கெலம்பா கம்பவு ஆகியவை குறிப்பிடத்தக்கவை ஆகும். ராமச்சந்திர தேவா 11 செப்டம்பர் 2013 அன்று பெங்களூரில் காலமானார்.
# இயசோதர மிசுரா


**இயசோதர மிசுரா** (*Yashodhara Mishra*) இந்தியாவின் ஒடிசா மாநிலத்தைச் சேர்ந்த எழுத்தாளர் ஆவார். ஆங்கிலப் பேராசிரியரான இவர் ஒடிய மொழியில் கவிதைகள், பல சிறுகதைகள் மற்றும் நாவல்களின் தொகுப்புகளை வெளியிட்டுள்ளார். இந்திய உயர்கல்வி நிறுவனத்தில் இவர் ஒரு சக ஊழியராக இருந்தார்.  

## வாழ்க்கைக் குறிப்பு
மிசுரா 1951 இல் ஒடிசா மாநிலத்தின் சம்பல்பூரில் பிறந்தார். ஒரு கவிஞராகவும் ஆங்கிலப் பேராசிரியராகவும் செயல்பட்டார். பல சிறுகதைகள் மற்றும் நாவல்களின் தொகுப்புகளை வெளியிட்டுள்ளார். ஒடியா, இந்தி மற்றும் ஆங்கிலம் ஆகிய மொழிகளை அறிந்திருந்தார்.  

மிசுரா கதா கதை விருது உட்பட பல விருதுகளைப் பெற்றுள்ளார்.  

இந்திய உயர் கல்வி நிறுவனத்தில் ஒரு சக ஊழியராக இருந்தார். அங்கு இவரது ஆராய்ச்சியில் சடங்குகள், பாலினம், ஒரிசா பெண்கள் ஆகியவை இடம்பெற்றன.  

தனது சமுத்திரகுல கரா என்ற புத்தகத்திற்காக 2020 ஆம் ஆண்டு மிசுராவிற்கு சாகித்திய அகாதமி விருது வழங்கப்பட்டது.  

## விருதுகள்

- 2020: சாகித்ய அகாடமி விருது, *சமுத்திரகுல காரா.*
# காட்சிசார்த் தொகுப்பி


**காட்சிசார்த் தொகுப்பி** ( VisualEditor (VE) என்பது மீடியாவிக்கிக்கான உயர்தர எழிவரித் திருத்தி ஆகும். "நீங்கள் பார்ப்பது தான் உங்களுக்குக் கிடைக்கப் போகும் காட்சியாகும்" எனும் கொள்கையின் அடிப்படையில் பக்கங்களைத் திருத்துவதற்கான நேரடி காட்சி வழியை வழங்குகிறது. இந்த கோப்பினை விக்கிமீடியா அறக்கட்டளை விக்கியாவுடன் இணைந்து உருவாக்கியது. ஜூலை 2013 இல், இது பல பெரிய விக்கிப்பீடியா திட்டங்களில் செயல்படுத்தப்பட்டது.  

இதனை விக்கிமீடியா அறக்கட்டளை இன்றுவரை செய்ல்படுத்தப்பட்ட திட்டங்களிலேயே மிகவும் சவாலான தொழில்நுட்ப திட்டமாக இருந்தது எனக் கருதியது, அதே நேரத்தில் *தி எகனாமிஸ்ட்* இதை விக்கிபீடியாவின் மிக முக்கியமான மாற்றம் என்று அழைத்தது. செப்டம்பர் 2013 இல், ஆங்கில விக்கிபீடியாவின் காட்சிசார்த் தொகுப்பி பயனர் புகார்களைத் தொடர்ந்து விருப்பத்திற்குட்பட்ட தேர்வாக இதனை ஆக்கியது. ஆனால் பல மேம்பாடுகளுக்குப் பின்னர் அக்டோபர் 2015 இல் இயல்புநிலையாக (புதிய பதிவு செய்யப்பட்ட பயனர்களுக்கு மட்டும்) ஆக்கப்பட்டது. விக்கிமீடியா அறக்கட்டளையின் 2015 ஆம் ஆண்டு ஆய்வில், காட்சிசார்த் தொகுப்பி புதிய பயனர்களுக்கு எதிர்பார்க்கப்பட்ட நன்மைகளை வழங்கத் தவறிவிட்டது என்று கண்டறியப்பட்டது.  

## வரவேற்பு
*எகனாமிஸ்ட்* இதனை "விக்கிப்பீடியாவின் குறுகிய வரலாற்றில் மிக குறிப்பிடத்தக்க மாற்றம்." எனக் குறிப்பிட்டது  

### எதிர்ப்பு
தெ டெய்லி டாட், இந்த புதிய மாற்றம் ஏற்கனவே உள்ள பயனர்களை குழப்பமடையச் செய்யலாம் எனக் கூறியது.  

### ஆதரவு
*சாஃப்ட்பீடியா* "விக்கிபீடியாவின் காட்சி சார்த் தொகுப்பியின் மூலமாக சிறப்பான தொகுப்புகளை செய்ய முடியும் , ஆண்டின் சிறந்த இற்றை என்ற தலைப்பில் ஒரு கட்டுரையை வெளியிட்டது. இந்த வசதி "விக்கிபீடியா கட்டுரைகளை உருவாக்குவதற்கும் திருத்துவதற்கும் அனைவருக்கும் ஓர் எளிமையான வசதியினை அளிப்பது எனும் இலக்கினை அடைய இது வழிவகுக்கும் என தெரிவித்தது.
# ரஜ்னி குமார்


**ரஜ்னி குமார்***(Rajni Kumar)* (பிறப்பு: மார்ச் 5, 1923) ஒரு பிரித்தானிய நாட்டைச் சேர்ந்த இந்திய கல்வியாளர் ஆவார் மேலும் ஸ்பிரிங்டேல்ஸ் குழும பள்ளிகளின் நிறுவனர் ஆவார்.  

## சுயசரிதை
நீ நான்சி ஜாய்ஸ் மார்கரெட் ஜோன்ஸ்(ரஜ்னி) 2012 ஆம் ஆண்டில், தென்னாப்பிரிக்கா அரசாங்கத்தால் ஆர்டர் ஆப் தி கம்பேனியன்ஸ்*(Order of the Companions of O. R. Tambo )*என்னும் விருதினை வழங்கியது.
# ஜல் கூப்பர்



**ஜல் மானெக்ஜி கூப்பர்***(Jal Cooper)* (29 மார்ச் 1905 - 2 ஆகஸ்ட் 1972) ஒரு இந்திய தபால்தலைஞர்(தபால் தலை சேகரிப்பாளர் மற்றும் அஞ்சல் வரலாறு குறித்த கல்வி கற்றவர்) ஆவார். மேலும் இவர் அஞ்சல்துறை நிபுணர் ஆவார். கூப்பர் ராயல் புவியியல் சங்கத்தின் உறுப்பினராகவும், பல தபால் தலை கையேடுகளின் ஆசிரியராகவும் இருந்தார். அவர் ஒரு தபால்தலை வியாபாரியாக இருந்தார். மேலும் சி.டி. தேசாய், என்பவரைப் போல ஒரு தபால்தலை சேகரிப்பாளராகவும் இருந்தார், என்.டி. கூப்பர் மற்றும் ராப்சன் லோவ் போன்ற தபால்தலைஞர்களுடன் நட்பு கொண்டவர்.  

கூப்பர் தலைகீழ் தலை 4 அன்னாக்களைக் கண்டுபிடித்த பெருமைக்குரியவர் ஆவார். 1891ம் ஆண்டின் மறுபதிப்புகள் இந்த பிழை ஏற்கனவே அறியப்பட்டது என்று காட்டுகின்றன. ஈ.ஏ. ஸ்மித்தீஸ் என்பவர் 1874 இல் லண்டனின் பிலடெலிக் சொசைட்டியின் கூட்டத்தில் இந்த பிழை முதன்முதலில் கண்டுபிடிக்கப்பட்டதாக கூறினார்.  

இந்தியாவின் வாரணாசியில் உள்ள *ஜல் கூப்பர் ஃபிலடெலிக் சொசைட்டி*, இண்டெபெக்ஸ் 97 இன் நிகழ்வில், கூப்பர் மற்றும் இந்திய அஞ்சல் அடையாளங்களை சித்தரிக்கும் வகையில் 1997 ஆம் ஆண்டில் இந்தியா போஸ்ட் 10 ரூபாய் நினைவு முத்திரையை வெளியிட்டது.  

## தேர்ந்தெடுக்கப்பட்ட வெளியீடுகள்

- *இந்தியாவின் முத்திரைகள்,* பம்பாய் (1942), 177 பக் .; மறுபதிப்பு: பம்பாய் (1968).
- *பூட்டான்,* பம்பாய் (செப்டம்பர் 1969)
- *ஆரம்பகால இந்திய ரத்துசெய்தல்,* பம்பாய் (1948) 92 பக் .; மறுபதிப்பு: பம்பாய் (1993).
- *இந்தியா வெளிநாட்டில் பயன்படுத்தப்பட்டது,* வெஸ்டர்ன் பிரிண்டர்ஸ் அண்ட் பப்ளிஷர்ஸ் பிரஸ் ஆஃப் பம்பாய் (1950) 100 பக் .; *இந்தியாவின் ஸ்டாம்ப் ஜர்னலில்* (1972) மறுபதிப்பு செய்யப்பட்டது
- *பர்மாவில் பயன்படுத்தப்பட்ட இந்தியா,* வெஸ்டர்ன் பிரிண்டர்ஸ் அண்ட் பப்ளிஷர்ஸ் பிரஸ் ஆஃப் பம்பாய் (1950) 67 பக்.
# அருண் ஜோஷி


**அருண் ஜோஷி** (*Arun Joshi*) (1939-1993) ஒரு இந்திய எழுத்தாளர். *தி ஸ்ட்ரேஞ்ச் கேஸ் ஆஃப் பில்லி பிஸ்வாஸ்* மற்றும் *தி அப்ரண்டிஸ்* ஆகிய நாவல்களுக்காக அவர் அறியப்படுகிறார். 1982 ஆம் ஆண்டில் *தி லாஸ்ட் லாபிரிந்த்* என்ற நாவலுக்காக அவர் சாகித்ய அகாடமி விருதை வென்றார். அவரது நாவல்களில் வரும் கதாபாத்திரங்கள் நகர்ப்புறத்தைச் சேர்ந்தவர்களாக ஆங்கிலம் பேசுபவர்களாக, ஏதோ சில காரணங்களால் பாதிக்கபட்டவர்களாக படைக்கப்பட்டுள்ளனர். ஒரு விமர்சகர் "நடுத்தர வர்க்க சமுதாயத்தின் ஆழமற்ற தன்மை அவருக்கு ஒரு சொல்லாட்சிக் கலை அல்ல., இது அவரது சொந்த அறிவொளி மேன்மையை வெளிப்படுத்தும் நோக்கம் கொண்டது, ஆனால் உண்மையான அக்கறையுடன் ஆராயப்பட வேண்டிய ஒன்றாகும்." என்று கூறினார்.  

## வாழ்க்கை
அருண் ஜோஷி உத்திரபிரேதேசத்தின் வாரணாசியில் வளர்ந்தார். அவரது தந்தை ஏசி ஜோஷி உத்தரப் பிரதேசம், பனாரஸ் இந்து மதம் பல்கலைக்கழகத்தின் துணைவேந்தராக இருந்தார்.  

இந்தியாவுக்குத் திரும்பிய அவர், வட இந்தியாவின் முதல் ஜவுளித் தொழிற்சாலையான டெல்லி துணி மற்றும் ஜெனரல் மில்ஸில் பணியாற்றத் தொடங்கினார் மற்றும் நாட்டின் ஆரம்பகால கூட்டு-பங்கு நிறுவனங்களில், அதன் ஆட்சேர்ப்பு மற்றும் பயிற்சித் துறையின் தலைவராக பணியாற்றத் தொடங்கினார். அவர் ஒரு பங்குதாரரின் மகள் ருக்மிணி லால் என்பவரை மணந்தார். டெல்லியில் உள்ள தொழில்துறை உறவுகள் மற்றும் மனிதவளங்களுக்கான ஸ்ரீ ராம் மையத்தின் நிர்வாக இயக்குநராக பணியாற்றியதைத் தொடர்ந்து 1965 இல் டெல்லி துணி மற்றும் ஜெனரல் மில்ஸில் தனது பணியை ராஜினாமா செய்தார்.  
ஜோஷி ஒரு தனித்துவமான வாழ்க்கையை வாழ்ந்தார், பொதுவாக விளம்பரத்தைத் தவிர்த்தார்.  

## வெளிநாட்டவர்
*வெளிநாட்டவர்* எனும் இவரது படைப்பு 1968 இல் வெளியிடப்பட்டது.  

## பில்லி பிஸ்வாஸின் விசித்திரமான வழக்கு
பில்லி பிவாஸின் விசித்திர வழக்கு எனும் இவரது நூல் 1971ம் ஆண்டில் வெளியிடப்பட்டது. இந்நூல் அமெரிக்காவில் இருந்த திரும்பிய இந்தியரான பில்லி பிவாஸ் குறித்து கூறுவதாகும்.  

## படைப்புகள்

### நாவல்கள்

- *வெளிநாட்டவர், 1968*
- *பில்லி பிஸ்வாஸின் விசித்திரமான வழக்கு, 1971*
- *தி அப்ரண்டிஸ், 1974*
- *தி லாஸ்ட் லாபிரிந்த், 1981*
- *தி சிட்டி அண்ட் ரிவர், 1990*

### சிறுகதைகள்

- *சர்வைவர் மற்றும் பிற கதைகள், 1975.*
- *எங்கள் கிராமத்திலிருந்து ஒரே அமெரிக்கர்.*

### மற்றவை

- *ஸ்ரீ ராம்:* குஷ்வந்த் சிங்குடன் *ஒரு வாழ்க்கை வரலாறு*, 1968.
- *லியா ஸ்ரீ ராம்: தொழில்முனைவோர் மற்றும் தொழில்துறை நிர்வாகத்தில் ஒரு ஆய்வு*, 1975.
# எம். கே. ராமச்சந்திரன்

**எம். கே. ராமச்சந்திரன்** (M. K. Ramachandran) கேரள மாநிலம் திருச்சூர் மாவட்டத்தைச் சேர்ந்த எழுத்தாளர் ஆவார். 2005 ஆம் ஆண்டில் தனது முதல் புத்தகமான *உத்தரகண்டிலூட் - கைலாஸ் மன்சரோவர் யாத்திரை* எனும் நூலிற்காக கேரள சாகித்ய அகாடமி விருதை வென்றார். இவரது பிற படைப்புகளில்*தபோபூமி உத்தரகண்ட்*, *ஆதி கைலாசா யாத்ரா* மற்றும் *தேவபூமிலிலூட்* ஆகியவை குறிப்பிடத்தக்கவை ஆகும்.  

ராமச்சந்திரன் 1953 இல் திருச்சூர் மாவட்டத்தில் கெச்சேரியில் பிறந்தார். இவரது பெற்றோர் மச்சிங்கல் கிருஷ்ணன் எழுத்தச்சன் மற்றும் மறைந்த நாரங்கலில் வடக்கவலப்பில் தேவகி அம்மா ஆகியோராவர். புட்டேக்கரா செயின்ட் செபாஸ்டியன்ஸ் பள்ளி, திருச்சூர் ஸ்ரீ கேரளவர்மா கல்லூரி மற்றும் திருச்சூர் செயின்ட் தாமஸ் கல்லூரி ஆகியவற்றில் தனது பள்ளி மற்றும் கல்லூரிக் கல்வியை நிறைவு செய்தார். இவர் மூத்த சமஸ்கிருத அறிஞர் கே.பி.நாராயண பிஷரோடியின் சீடர் ஆவார். கைலாஸ் மன்சரோவர் யாத்திரையை நடத்திய கேரளாவைச் சேர்ந்த முதல் நபர் ஆவார்.இந்த யாத்திரையை 2001 ஆம் ஆண்டில் ராமச்சந்திரன் நடத்தினார். 2003 இல் வெளியிடப்பட்ட இவரது முதல் படைப்பான 'உத்தர்கண்டிலூட் - கைலாஸ் மன்சரோவர் யாத்திரை' இந்த அனுபவத்தை விவரிக்கும் விதத்தில் எழுதப்பட்டது ஆகும். அவரது இரண்டாவது புத்தகம், 'தபூபூமி உத்தரகண்ட்' 2005 இல் வெளியிடப்பட்டது. மேலும் அந்த புத்தகம் அவரது சார்தாம் சுற்றுப்பயணம் குறித்தும் வட மாநிலமான உத்தரகண்ட் மாநிலத்தின் பிற புனித இடங்கள் குறித்தும் எழுதப்பட்டது. அவரது மூன்றாவது புத்தகம், 'ஆதி கைலாசா யாத்ரா', 2008 இல் வெளியிடப்பட்டது, மேலும் இது ஓம் பர்வத் என்ற மலைச்சிகரத்திற்குச் சென்ற இவரது அனுபவத்தை விவரிக்கிறது.மேலும் இது ஆதி கைலாஷ் என்றும் அழைக்கப்படுகிறது. இவரது நான்காவது புத்தகம், 'தேவபூமிலோடு', 2012 இல் வெளியிடப்பட்டது ஆகும். இந்நூல் கின்னார், ஸ்ரீகாந்த் மகாதேவ் மற்றும் மணிமகேஷ் கைலாஷ் ஆகிய இடங்களுக்குச் சென்றபோது ஏற்பட்டஅனுபவம் குறித்தும் இவரது சிக்கிம் சுற்றுப்பயணம் குறித்த அனுபவங்களையும் விவரிக்கிறது. ஐந்து கைலாஷ்களையும் பார்வையிட்ட ஒரே நபராக இவர் அறியப்படுகிறார். 2014 ஆம் ஆண்டில், 'நிலவம் நிஜாலுகலம்' என்ற சிறுகதைத் தொகுப்பையும் வெளியிட்டார். 2016 ஆம் ஆண்டில், இவரது மற்றொரு பயணக் குறிப்பு 'டகினிமருதே ஹிருதய பூமியிலூட்' வெளியிடப்பட்டது. இவரது புத்தகங்கள் அனைத்தும் திருச்சூரின் கரண்ட் புக்ஸ் என்னும் இலக்கிய இதழால் வெளியிடப்பட்டன. இவரது பயணக் குறிப்புகள் ஆண்டுதோறும் பல பிரதிகள் விற்கப்பட்டுள்ளன.  

## விருதுகள்

- *உத்தரகண்டிலூத்துக்கான* கேரள சாகித்ய அகாடமி விருது 2005 *- கைலாஸ் மன்சரோவர் யாத்திரை*
# கோவா லக்ஷ்மி


**கோவா லக்ஷ்மி** (பிறப்பு: பிப்ரவரி 5, 1973) ஒரு இந்திய அரசியல்வாதி மற்றும் தெலுங்கானா சட்டமன்றத்தின் சட்டமன்ற உறுப்பினர் ஆவார். தெலுங்கானா ராஷ்டிர சமிதியில் ஆசிபாபாத்தில் இருந்து எம்.எல்.ஏ.வாக வென்றார். இவர் ஆசிபாபாத் மாவட்ட கொமராம் பீம் ஜில்லா பரிஷத் தலைவராக 2019 இல் தேர்ந்தெடுக்கப்பட்டார்.  

## ஆரம்ப கால வாழ்க்கை
இவர் தெலுங்கானாவின் கோமரம் பீமில் பிறந்தார். அவர் தனது மேல்நிலைப் பள்ளிக்கல்வியை ஆசிபாபாத்தில் முடித்தார்.  

## தொழில்
இவர் 2014 ல் ஆசிபாபாத் சட்டமன்றத் தொகுதியில் போட்டியில் சட்டமன்ற உறுப்பினராகத் தேர்ந்தெடுக்கப்பட்டார்.  

## தனிப்பட்ட வாழ்க்கை
இவர் கோவா சோன் ராவ் என்பவரை மணந்தார்.
# சினாரி, ஆர்மீனியா


**சினாரி** ( ஆர்மீனியம்: Չինարի , தமிழ் : சினாரி ) என்பது ஆர்மீனியாவின் தவுஷ் மாகாணத்தில் உள்ள ஒரு நகரம். இந்நகரம் ஆர்மீனியா-அஜர்பைஜான் எல்லைக்கு மிக அருகில் வடகிழக்கில் நாட்டின் எல்லையிலிருந்து ஒரு அடி தூரத்தில் உள்ள ஒரு மலை அருகே உள்ள கைவிடப்பட்ட கோரானாஷாட் மடாலயத்திற்கு மிக அருகில் இந்த நகரம் உள்ளது.
# சுபா ரவுல்


**சுபா ரவுல்** (Shubha Raul) (பிறப்பு 1967) இந்தியப்<nowiki/> பெருநகரான மும்பையின் மேயராக (2007-09) 33 மாத காலத்திற்கு இருந்தார். அவர் மார்ச் 10, 2007 அன்று மேயர் பதவிக்குத் தேர்ந்தெடுக்கப்பட்டார். மற்றும் 124 ஆண்டுகள் பழமையான குடிமை அமைப்பின் மூன்றாவது பெண் மேயராக இருந்தார். வடக்கு மும்பை புறநகர்ப் பகுதியான தஹிசரைப் பிரதிநிதிப்படுத்தும் ஒரு கார்ப்பரேட்டராகவும் பணியாற்றினார். மேலும் இரண்டு ஆண்டுகளுக்கும் மேலாகமும்பை மாநகராட்சியின்முக்கியமான நிலைக்குழுக்களில் இரண்டு ஆண்டுகளாக இருந்தார்.  

ரவுல் சிவசேனா அரசியல் கட்சியைச் சேர்ந்தவர்,மற்றும் ஆயுர்வேத வைத்திய முறையில் சிகிச்சையளிப்பவரும் ஆவார்.  

அவர் மும்பையின் போரிவலியில் வசிக்கிறார். அவருக்கு தன்வி மற்றும் மயூரி ஆகிய இரண்டு மகள்கள் உள்ளனர். அவரது கணவர் உமேஷ் எண்ணெய் மற்றும் இயற்கை எரிவாயுக் கழகத்தில் தோட்டக்கலை மேலாளராகப் பணிபுரிந்தார்.  

நவம்பர் 2009 உடன் முடிவடைந்த மும்பை மேயராக இருந்த காலத்தில், சுபா ரவுல் தனது இரண்டு சாதனைகள் குறித்து திருப்தி அடைந்துள்ளார்: செயற்கை குளங்களை அமைத்து சூழலுக்கு கேடு விளைவிக்காத கணேஷ் திருவிழா நடத்தியது மற்றும் அவரது ஆட்சிக் காலத்தில் உக்கா புகைக்குழாய்களைத் தடை செய்தது ஆகியவையே அந்தச் சாதனைகள் என்று குறிப்பிடுகிறார்.  

கணேஷ் சிலை உயரம் குறைக்கப்பட வேண்டும் என்று நிபந்தனை விதித்தது, ஒரு பசுவை தத்தெடுத்து உரிமம் இல்லாமல் தனது பங்களாவில் வைத்திருந்தது, உக்கா புகைக்குழாய் கடைகளை உடைத்தது, ஏழு வெளிநாட்டு சுற்றுப்பயணங்கள் சென்றது என இவரது பதவிக்காலம் சர்ச்சைக்குரியதாகவே இருந்தது.
# கரு இழப்பு

**கரு இழப்பு** (*Embryo loss*)(**கரு மரணம்** என்றும் அழைக்கப்படுகிறது) என்பது கருவின் வளர்ச்சியின் எந்த நிலையிலும் நிகழும் கருவின் மரணத்தினைக் குறிப்பாகும். இது மனிதர்களில், கர்ப்பத்தின் இரண்டாவது மற்றும் எட்டாவது வாரத்திற்கு இடையில் நிகழ்வதாகும். கரு ஒன்றின் வளர்ச்சியில் ஏற்படும் தோல்வியானது பெரும்பாலும் கருப்பையில் அதன் திசுக்களின் சிதைவு மற்றும் ஒருங்கிணைப்பால் நிகழ்கிறது. கருவின் ஆரம்பக் கால வளர்ச்சியில் ஏற்படும் இழப்பினால் கருவானது கருசூழ் திசுக்களால் உறிஞ்சப்படும். கர்ப்பத்தைப் பற்றிய விழிப்புணர்வு இல்லாத காரணத்தினால் கரு இழப்பு பெரும்பாலும் நிகழ்கிறது. பொதுவாகக் கருக்களில் 40 முதல் 60% வரை உயிர்வாழ்வதில்லை.  

## மகப்பேறு மருந்தகங்கள்
மகப்பேறு மருந்தகங்களில் ஆய்வுக்கூட கருத்தரிப்பில், கரு இழப்பு அதிக எண்ணிக்கையில் பொருத்தப்பட்ட கருக்களுடன் தொடர்புடையதாக உள்ளது. கருக்களை ஆய்வகங்கள் பாதுகாத்து வைத்திருப்பதில் ஏற்படும் தொழில்நுட்ப செயலிழப்புகளால் கரு இழப்பு அபாயம் அதிகமாக உள்ளது.
# பாலா நந்த்கோங்கர்



**பாலா நந்த்கோங்கர்** (கிபி. 1957) மகாராஷ்டிராவைச் சேர்ந்த ஒரு இந்திய அரசியல்வாதி ஆவார். சிவசேனாவுடன் தொடங்கிய அவர், பின்னர் ராஜ் தக்ரேவின் மகாராஷ்டிரா நவ் நிர்மான் சேனாவில் சேர்ந்தார். அவர்,மஸ்கான் மற்றும் சிவாடி என்ற சட்டமன்றத் தொகுதிகளிலிருந்து மகாராஷ்டிரா சட்டமன்றத்திற்கு மூன்று முறை உறுப்பினராக பணியாற்றி உள்ளார்.  

## ஆரம்பகால அரசியல் வாழ்க்கை
பாலா நந்த்கோங்கர், முதன்முதலில் மகாராஷ்ட்டிரா சட்டமன்றத்தில் சிவசேனா சார்பில் 1995 ஆம் ஆண்டில் மஸ்கானில் இருந்து தேர்ந்தெடுக்கப்பட்டார். மேலும் 1999 மற்றும் 2004 ஆம் ஆண்டுகளில் மீண்டும் வென்றார். அவர் மகாராட்டிர நவநிர்மான் சேனா சார்பில் சிவாடியிலிருந்து 2009 ஆம் ஆண்டில் சட்டசபைக்கு தேர்ந்தெடுக்கப்பட்டார். ஆனால், 2014 இல் தோற்றார்.  

மகாராஷ்டிரா நவ்னிர்மன் சேனாவை உருவாக்க ராஜ் தாக்கரேவுடன் இணைந்து பணியாற்றிய உந்து சக்திகளில் ஒருவராக பாலா நந்த்கோங்கர் இருந்தார்.  

## வகித்த பதவிகள்

- மகாராஷ்டிரா சட்டப்பேரவை உறுப்பினர்
- பதவியில் இருந்த காலம்: 1995 முதல் 1999,1999-2004,2004-2009 மற்றும் 2009–2014.
# கிருஷ்ணா தேசாய்



**கிருஷ்ணா தேசாய்**(Krishna Desai)(5 ஜூன் 1970 அன்று இறந்தார்) இந்திய கம்யூனிஸ்ட் கட்சியின் உறுப்பினராக இருந்தார்.  

அவர் மகாராட்டிராவின் சட்டமன்ற உறுப்பினராக இருந்தார். அவர், கம்யூனிச கோட்டையாக இருந்த பரேலின் தொழிலாளர் வர்க்க மும்பைத் தொகுதியை பிரதிநிதித்துவப்படுத்தினார். 1970ஆம் ஆண்டில், தேசாய் கொலை செய்யப்பட்டார். இதற்கு முன்னர் இந்தியப் பொதுவுடைமைக் கட்சியின் தலைமையிடமா கிர்னி கம்கர் யூனியனின் அலுவலகம் எரிக்கப்பட்டது. அவரது கொலை கம்யூனிஸ்டுகளுக்கு எதிரான சிவசேனா பிரச்சாரத்தின் உச்சம் என்று ஹேன்சன் கருதுகிறார். அவரது கொலை, மும்பையின் தொழிலாளர் வர்க்க மக்கள் அதிகமிருந்த மாவட்டத்தில் தொழிற்சங்கங்கள் மற்றும் அரசியலின் ஆதிக்கத்திற்கான போராட்டத்தில் சிவசேனா வெற்றியின் அடையாளமாகும்.  

5 ஜூன் 1970 அன்று தேசாய் குத்திக் கொல்லப்பட்டார். அவர் கொலை செய்யப்பட்டபோது சட்டமன்ற உறுப்பினர் பதவியில் இருந்தார் . 1970 ஜூன் 8 அன்று சந்தேகத்தின் பேரில் ஏழு நபர்கள் கைது செய்யப்பட்டனர். பத்தொன்பது இளைஞர்கள் மீது குற்றம் சாட்டப்பட்டது மற்றும் பதினாறு பேர் கொலை செய்யப்பட்டனர். குற்றம் சாட்டப்பட்டவர்கள் ராம் ஜெத்மலானி அவர்களால் பாதுகாக்கப்பட்டனர். பால் தாக்கரே கொலைக்கு உடந்தையாக இருந்ததாக ஒருபோதும் நிரூபிக்கப்படவில்லை. தண்டனை பெற்றவர்கள் சிவசேன உறுப்பினர்கள் என்று பிரகாஷ் எழுதுகிறார். தீபங்கர் குப்தாவின் கூற்றுப்படி, தேசாயைக் கொன்றவர்களுக்கு சிவசேனா தலைவர் பால் தாக்கரே வாழ்த்து தெரிவித்தார், "கம்யூனிஸ்டுகளை நாம் எங்கு கண்டாலும் படுகொலை செய்வதற்கான ஒரு வாய்ப்பையும் நாம் இழக்கக்கூடாது." என்று அறிவித்தார்.  

அக்டோபர் 1970, இல் நடைபெற்ற சிறப்புத் தேர்தலில், அவரது மனைவி சரோஜினி தேசாய் சிபிஐ பரிந்துரைத்தார், ஆனால் அவர் சிவசேனா வேட்பாளர் வாமன்ராவ் மஹாதிக்கால் 1679 வாக்குகள் வித்தியாசத்தில் தோற்கடிக்கப்பட்டார். (கிட்டத்தட்ட 62000 வாக்குகளில்) .  

கம்யூனிஸ்டுகளின் கூற்றுப்படி, அப்போதைய இந்திய தேசிய காங்கிரசு அரசாங்கம் கம்யூனிஸ்டுகளை பலவீனப்படுத்துவதற்கும் வெளியேற்றுவதற்கும் ஆர்வம் கொண்டிருந்தது, எனவே, அது "இந்த சம்பவத்தை ஆதரித்தது".
# கணேஷ் நாயக்


**கணேஷ் நாயக்** (Ganesh Naik) (பிறப்பு 15, செப்டம்பர் 1950)இவர் ஒரு இந்திய அரசியல்வாதி ஆவார். அவர் மகாராஷ்டிரா சட்டமன்றத்தின் பாரதிய ஜனதா கட்சி உறுப்பினராக உள்ளார். அவர் கடந்த காலத்தில் பேளப்பூரை பிரதிநிதித்துவப்படுத்தினார். மற்றும் மாநில அரசாங்கத்தில் காப்பு அமைச்சராக இருந்தார். முந்தைய அரசாங்கத்தில் தொழிலாளர் நலன், கலால் மற்றும் சுற்றுச்சூழல் அமைச்சராக இருந்தார்.  

## அரசியல் வாழ்க்கை
கணேஷ் நாயக் 1990 ஆம் ஆண்டில், சிவசேனா கட்சியின் சட்டமன்ற உறுப்பினராகத் தனது வாழ்க்கையைத் தொடங்கினார். ஆனால், பின்னர் 1999 ஆம் ஆண்டில் தேசியவாத காங்கிரசு கட்சிக்கு மாறினார். அவர் உள்நாட்டில் சக்திவாய்ந்த வேளாண் சமூகத்தைச் சேர்ந்தவர்.  

## சட்டசபைத் தேர்தல் 2014
மகாராஷ்டிரா மாநில சட்டசபைத் தேர்தலில், அக்டோபர் 19, 2014 அன்று முடிவுகள் அறிவிக்கப்பட்டன. நாயக் பாரதீய ஜனதா கட்சி வேட்பாளரிடம் சுமார் 1,500 வாக்குகள் வித்தியாசத்தில் தோற்றார். நவி மும்பையில் நாயக் குலத்தின் குடும்ப ஆட்சியை எதிர்த்து, வென்ற வேட்பாளர் மந்தா விஜய் மத்ரே, தேர்தலுக்கு சற்று முன்பு என்.சி.பி. ஆயினும், நாயக்கின் மகன் சந்தீப் நாயக் 7,000 வாக்குகள் வித்தியாசத்தில் மீண்டும் அரோலி தொகுதியில் தேர்ந்தெடுக்கப்பட்டார். முன்னதாகவே நாடாளுமன்றத் தேர்தலில், அவரது மற்றொரு மகன் டாக்டர். சஞ்சீவ் நாயக், சிவசேனாவிடம் தனது இடத்தை மிகப் பெரிய வித்தியாசத்தில் இழந்தார்.
# ஜிதேஷ் டோங்கா



**ஜிதேஷ் டோங்கா***(Jitesh Donga)* (பிறப்பு 23, ஆகஸ்ட் 1991) ஒரு குஜராத்தி மொழி நாவலாசிரியர் மற்றும் புனைகதை எழுத்தாளர் ஆவார். அவரது நாவல்கள் *விஸ்வாமனவ்* (2014) மற்றும் *வட துரு(2017)-இல் வெளியிடப்பட்டது.*  

## வாழ்க்கை
ஜிதேஷ் டோங்கா, இந்தியாவில்குஜராத்தின் அம்ரேலி மாவட்டத்தில் உள்ள சரம்படா என்ற சிறிய கிராமத்தில் பிறந்தார். அவர் தனது குழந்தைப் பருவத்தின் பெரும்பகுதியை கிராமத்தில் உள்ள தன் விவசாயியான பெற்றோருடன் தனது வாழ்க்கை கழித்தார் . தனது கிராமத்தில் ஆரம்பக் கல்வியையும், ராஜ்கோட்டில்  
உள்ள அறிவியல் பள்ளியிலிருந்து இடைநிலைப் பள்ளியையும் முடித்தார் மேலும் பி.டெக்(மின் பொறியியல்) படித்தார். குஜராத்தின் ஆனந்த், சரோட்டர் அறிவியல் மற்றும் தொழில்நுட்ப பல்கலைக்கழகத்தில் பல ஒற்றைப்படை வேலைகளைச் செய்தபோது, அவர் தனது முதல் நாவலை நிறைவு செய்தார், அது வெற்றிகரமானது.  

## படைப்புகள்
*விஸ்வாமனவ்* (2014) என்ற நாவல் ஜிதேஷ் கலுபாய் டோங்கா எழுதிய குஜராத்தி நாவல் ஆகும். இந்தப் புத்தகம் நான்கு உண்மையான கதைகளால் ஈர்க்கப்பட்டது. *அன்டார் வலோனு* (2016) என்பது தழுவிய கதைகளின் தொகுப்பு. *வட துருவம்* (2017) அவரது இரண்டாவது நாவல்.<ref name="C4N News 2017/">
# வளையல் சத்தம்


**வளையல் சத்தம்** (*Valayal Satham*) என்பது ஜீவபாலன் இயக்கி, கே. ஆர். பிரகாஷ் தயாரித்த 1987 ஆம் ஆண்டய இந்தியத் தமிழ் திரைப்படம் ஆகும். இப்படத்தில் முரளி, பாக்கியலட்சுமி, ராஜா, மாதுரி ஆகியோர் முதன்மை வேடங்களில் நடித்துள்ளனர். இப்படத்திற்கு எம். எஸ். விஸ்வநாதன் இசை அமைத்துள்ளார்.  

## நடிகர்கள்

- முரளி
- பாக்கியலட்சுமி (பாக்கியா என்ற பெயரில்)
- ராஜா
- மாதுரி
- மா. நா. நம்பியார்
- எம். என். ராஜம்
- மனோரமா
- சனகராஜ்
- செந்தில்
- அனுஜா
- பிந்துகோஸ்
- எஸ். ஆர். விஜயா
- ஸ்ரீ கௌரி
- சியாமளா குமாரி
- சின்னி ஜெயந்த்
- எம். எஸ். கே. குமரன்
- பட்டுக்கோட்டை பாஸ்கர்
- கே. ரெங்க ராமாணுஜம்
- மாஸ்டர் சத்தீஷ்
- மாஸ்டர் அரவிந்த்
- பசி நாராயணன்
- வெள்ளை சுப்பையா
- குமரிமுத்து
- எம். எல். ஏ. தங்கராஜ்
- குள்ளமணி
- பக்கிரிசாமி
- நெல்லை சாரதி
- பெரிய கருப்ப தேவர்
- ஜோதி கதிர்வேல்
- லகியம் ராமதுரை

## இசை
பதன்னிற்கு எம். எஸ். விஸ்வநாதன் இசை அமைக்க, பாடல் வரிகளை வாலி எழுத, பின்னணிப் பாடகர்கள்: கே. ஜே. யேசுதாஸ், மலேசியா வாசுதேவன், எஸ். ஜானகி, கே. எஸ். சித்ரா, சாதன் ஆகியோர் பாடியுள்ளனர்.
# ஆளைப்பாத்து மாலைமாத்து


**ஆளைப் பாத்து மாலை மாத்து** (*Aalay Pathu Malai Mathu*) என்பது 1990 ஆம் ஆண்டய இந்திய தமிழ் திரைப்படமாகும், இதை எம். வெங்கட் வாசு எழுதி இயக்கியுள்ளார். படத்தை ஏ. கே. குப்பு ராஜ் தயாரித்துள்ளார். இதில் நிழல்கள் ரவி, சந்திரசேகர், மாதுரி, ராதாரவி ஆகியோர் முக்கிய வேடங்களில் நடித்துள்ளனர்.  

## நடிகர்கள்
- நிழல்கள் ரவி
- சந்திரசேகர்
- மாதுரி
- பாக்யா
- ராதாரவி
- செந்தில்
- மலேசியா வாசுதேவன்
- சார்லி
- ஜெயமாலினி
- கோவை சரளா
- விஜய சந்திரிகா
- சோனியா

## இசை
படத்திற்கு சங்கர் கணேஷ் இசையமைத்துள்ளனர், பாடல்களை வைரமுத்து, முத்துலிங்கம், கணேஷ் மற்றும் "காரைக்குடி" வெங்கடேஷ் ஆகியோர் எழுதியுள்ளனர். அனைத்து பாடல்களும் பார்வையாளர்களிடமிருந்து நல்ல வரவேற்பைப் பெற்றன.  
| 1 | "சிலு சிலுகுத்து" | மலேசியா வாசுதேவன், வாணி ஜெயராம் |
| --- | --- | --- |
| 2 | "ஆளைப்பாத்து மாலைமாத்து" | மலேசியா வாசுதேவன் |
| 3 | "சின்னப் பொண்ணணு" | எஸ். பி. பாலசுப்பிரமணியம், சுஜா ராதாகிருஷ்ணன் |
| 4 | "புன்னக போறந்தா" | டி. எம். சௌந்தரராஜன் |
| 5 | "காரமடை தெரு வருது" | மலேசியா வாசுதேவன், வி. கிருஷ்ணமூர்த்தி |
# சூரியன் சந்திரன்


**சூரியன் சந்திரன்** (*Suriyan Chandiran*) என்பது கே. எஸ். ரவிக்குமார் இயக்கிய 1993 ஆம் ஆண்டய தமிழ் நாடக திரைப்படமாகும் . இப்படத்தில் ஆனந்த் பாபு, கீர்த்தனா, சரவணன் ஆகியோர் முக்கிய வேடங்களில் நடித்துள்ளனர். இந்த படத்திற்கு, தேவா இசையமைத்தார். படமானது 25 பிப்ரவரி 1993 இல் வெளியிடப்பட்டது.  

## நடிகர்கள்

- ஆனந்த் பாபு
- கீர்த்தனா
- சரவணன்
- கே. எஸ். ரவிக்குமார்
- ஆர். சுந்தர்ராஜன்
- வினோதினி
- தியாகு
- பாண்டு
- விஜி
- பயில்வான் ரங்கநாதன்
- சத்தியப்பிரியா
- சண்முக சுந்தரி
- ஷர்மிலி

## இசை
படத்துக்கு தேவா இசையமைக்க, பாடல் வரிகளை காளிதாசன் எழுதியுள்ளார்.  

## வரவேற்பு
படம் குறித்து இந்தியன் எக்ஸ்பிரஸ் எழுதுகையில் "சூரியன் சந்திரன் ஒரு நல்ல கதைக்களத்தைக் கொண்டுள்ளது என்றது.[..]".
# முத்து குளிக்க வாரீயளா


**முத்து குளிக்க வாரீயளா** (*Muthu Kulikka Vaarieyala*) என்பது சந்திர குமாரின் கதைக்கு, திரைக்கதை அமைத்து கே. எஸ். ரவிக்குமார் எழுதி இயக்கிய 1995 ஆண்டைய இந்திய தமிழ் காதல் நகைச்சுவைத் திரைப்படம் ஆகும். இப்படத்தில் குஷ்பூ, விக்னேஷ், சங்கவி ஆகியோர் நடித்துள்ளனர். இது 10, மார்ச், 1995 அன்று வெளியானது.  

## கதை
செல்லப்பா என்ற கிராமவாசி, கல்வி முடிந்து தனது கிராமத்திற்குத் திரும்பி, தனது பக்கத்து வீட்டு சுந்தரியைக் காதலிக்கிறான். அளது தந்தை, பஞ்சாயத்து தலைவர். இவர்களின் காதல் விவகாரம் யாருக்காவது தெரித்தால் அவளை சுடுவதாக அச்சுறுத்துகிறார். ராஜா என்பவர் இராணுவத்தில் பணியாற்றுவதால் அவரது நிலத்தை தான் கவனித்து வரும் நிலையில் ராஜாவுக்கே சுந்தரியை திருமணம் செய்துவைக்க வேண்டும் என்று அவர் விரும்புகிறார்.  

## நடிகர்கள்

- மூளை குழம்பிய பெண்ணாக குஷ்பூ
- செல்லப்பாவாக விக்னேஷ்
- சுந்தரியாக சங்கவி
- பஞ்சாயத்து தலைவராக வினு சக்ரவர்த்தி
- விசித்ரா ஒரு கிராமத்து அழகி
- ராஜாவாக கே. எஸ். ரவிக்குமார்

## தயாரிப்பு
*முத்து குளிக்க வாரீயாளா* படமானது சந்திர குமாரின் கதையை அடிப்படையாக கொண்டது. இக்கதைக்கு கே. எஸ். ரவிக்குமார் திரைக்கதை, உரையாடல் எழுதி இயக்கியுள்ளார். திருமூர்த்தி பிலிம்ஸ் பதாகையில் வி. கிரி தயாரித்த இப்படத்திற்கு அசோக் ராஜன் ஒளிப்பதிவு செய்துள்ளார். கே. தனிகாச்சலம் படத்தொகுப்பு செய்துள்ளார். இப்படத்திற்கு சேரன் உதவி இயக்குநராக இருந்துள்ளார்.  

## இசை
படத்திற்கு சௌந்தர்யன் இசையமைக்க, பாடல் வரிகள் காளிதாசன் எழுதியுள்ளார்.  

## வெளியீடும், வரவேற்பும்
*முத்து குளிக்க வாரீயாளா* 10 மார்ச் 1995 அன்று வெளியிடப்பட்டது. *நியூ ஸ்ட்ரெய்ட்ஸ் டைம்ஸின்* கே. விஜின் எழுதியபோது, "உண்மையில் பெரிய நட்சத்திரங்கள் இல்லாத போதிலும், ரவிக்குமார் பார்வையாளர்களை அவர்களின் இருக்கையில் கட்டிப்போட்டு நிர்வகிக்கிறார். இதற்காக அவரது திறமைகளுக்கு ஒரு மரியாதை. "
# கருவுறுதல் சிகிச்சையகம்

அருகே கருவுருதல் சிகிச்சையகம்]]  
**கருவுறுதல் சிகிச்சையகம்** (*Fertility clinic*) என்பது இயற்கையாகக் குழந்தை பேற்றிலா தம்பதிகளுக்கு உதவும் மருத்துவ சிகிச்சை நிலையம். கருத்தரிப்பு மற்றும் கர்ப்பம் இந்த சிகிச்சை நிலையங்களில் மக்கட்பேறின்மை குறைபாட்டினை கண்டறிய நோயறிதல் சோதனைகள் மற்றும் சில நேரங்களில் மிகவும் மேம்பட்ட மருத்துவச் சிகிச்சைகளைப் பயன்படுத்துகின்றனர்.  

## சிகிச்சையக ஊழியர்கள்
இத்தகைய கருவுறுதல் சிகிச்சையகங்களில் இனப்பெருக்க உட்சுரப்பியல் நிபுணர்கள், கருவியல் வல்லுநர்கள், சோனோகிராஃபர்கள் மற்றும் செவிலியர்கள் உள்ளிட்ட பயிற்சி பெற்ற பணியாளர்கள் பணியாற்றுகின்றனர். குத்தூசி மருத்துவம், ஹிப்னோதெரபி மற்றும் ஊட்டச்சத்து ஆகியவற்றின் நிபுணர்களின் சேவையும் ஒரு பகுதியாக உள்ளது.  

## குறையினைக் கண்டறிதல்
கருவுறுதல் சிகிச்சையகங்களில் ஆண்களுக்கும் பெண்களுக்கும் கருவுறுதல் சிக்கல்களைக் கண்டறியும் சோதனைகள் நடைபெறும். கருவுறுதல் தொடர்பான பிரச்சினைகள் ஆண்களிடம் 35%, பெண்களிடம் 35%, ஒருங்கிணைந்த சிக்கல்களில் 20% மற்றும் விவரிக்கப்படாத காரணங்கள் 10% ஆகும். ஆண்களைப் பொறுத்தவரை, விந்து சேகரிப்பு என்பது விந்து தரத்தில் உள்ள சிக்கல்களைக் கண்டறியும் நிலையான சோதனையாகும். பெண்களைப் பொறுத்தவரை, அண்டவிடுப்பின் பகுப்பாய்வு, பலோபியன் குழாயில் அடைப்பு மற்றும் கருப்பை கோளாறுகள் ஊடுகதிர் மற்றும் லேபராஸ்கோபி முறையில் சோதனைக்கு உட்படுத்தப்படலாம். கர்ப்ப பரிசோதனையில் மீயொலி பயன்பாடும் உள்ளடங்கியது.  

## சிகிச்சை
இச்சிகிச்சையில் அண்டவிடுப்பின் தூண்டல், அறுவை சிகிச்சை தலையீடுகள், செயற்கை விந்தூட்டல், கருப்பையகக் கருவூட்டல் (IUI), வெளிச் சோதனை முறை கருக்கட்டல் (IVF), கருமுட்டை தானம் அல்லது விந்துக் கொடையினைப் பயன்படுத்துதல் ஆகியவை அடங்கும். கருவுறுதல் சிகிச்சையகத்தில் செய்யப்படும் இனப்பெருக்க உதவி தொழில்நுட்ப நடைமுறைகளில் ஆய்வுக்கூட கருத்தரித்தல் முறை நன்கு அறியப்பட்டதாகும். டெஸ்டிகுலர் எபிடிடிமல் விந்தணு சேகரித்தல் போன்ற மேம்பட்ட ஆண் கருவுறாமை சிகிச்சைகள் இந்த நாட்களில் கருவுறுதல் சிகிச்சையகங்களால் வழங்கப்படுகின்றன.  

## சிகிச்சைமைய ஒப்பிடுதல்
நோய் கட்டுப்பாட்டு மையங்களுக்குப் புள்ளிவிவரங்களைத் தொகுக்கும் அமைப்பான உதவி இனப்பெருக்க தொழில்நுட்ப சங்கத்திற்கு (SART) அறிக்கை தரவுகள் தெரிவிக்கப்பட வேண்டும். கருவுறுதல் சிகிச்சையகங்களின் செயல்பாடுகள் பெரும்பாலும் வெற்றி விகிதங்களான குழந்தைப்பேற்றின் அடிப்படையில் ஒப்பிடப்படுகின்றன. எவ்வாறாயினும், ஒவ்வொரு அறிக்கையின் கீழும் ஒரு எச்சரிக்கை உள்ளது. "சிகிச்சைக்கு வருபவர்களின் பண்புகள் நிரல்களிடையே வேறுபடுகின்றன; எனவே, சிகிச்சையகங்களை ஒப்பிடுவதற்கு இந்த தரவு பயன்படுத்தப்படக்கூடாது." கருவுறுதல் ஆலோசனையினை குறிப்பிட்ட ஒரு சிகிச்சை மையத்துடன் பெறுவதோடு இல்லாமல், ஒன்றுக்கு மேற்பட்ட சிகிச்சை மைய ஆலோசனையின் கீழ் செயல்படுத்துவது நன்மை தரும்.  

## புனைகதைகளில்
"தி ஃபேமிலி மேன்" உள்ளிட்ட ஒரு சில தொலைக்காட்சித் தொடர்களும், திரைப்படங்களும் இது குறித்து வெளிவந்தன.
# வீட்டுக்குள்ளே திருவிழா


**வீட்டுக்குள்ளே திருவிழா** (*Veettukulle Thiruvizha*) என்பது கே. ஆர். எஸ் ஜவகர் இயக்கிய 1996 ஆண்டைய இந்திய தமிழ் காதல் நகைச்சுவை திரைப்படம் ஆகும். இந்தப் படத்தில் ஆனந்த் பாபு, சங்கவி, ரோகிணி, வினோதினி ஆகியோர் முன்னணி பாத்திரங்களில் நடித்துள்ளனர். ஆர் சுந்தர்ராஜன், வடிவுக்கரசி, விஜய சந்திரிகா, ஜெய்கணேஷ், குமரிமுத்து, கே. கே. சௌந்தர், பாண்டு ஆகியோர் துணைப் பாத்திரங்களில் நடித்துள்ளனர். சங்கர் தயாரித்த இப்படத்திற்கு, தேவா இசை அமைத்துளார். படமானது 30, திசம்பர், 1996 அன்று வெளியிடப்பட்டது.  

## கதை
முத்துவேல் ( ஆனந்த் பாபு ) ராமசாமி ( ஆர். சுந்தர்ராஜன் ) மற்றும் பார்வதி ( வடிவுக்கரசி ) ஆகியோரின் மகன். ராமசாமி தனது மகனுக்கு தனது மருமகளான அபிராமியை ( சங்கவி ) திருமணம் செய்விக்க விரும்புகிறார். பார்வதி தனது மருமகள் கிருஷ்ணவேணியை ( வினோதினி ) திருமணம் செய்விக்க விரும்புகிறார். பட்டணத்தில் தனது படிப்பை முடித்துவிட்டு, முத்துவேல் தனது வீட்டிற்குத் திரும்புகிறார். இதனால் அபிராமி தனது பெற்றோருடன் ( குமரிமுத்து மற்றும் ஷீலா) மற்றும் கிருஷ்ணவேணி தன் பெற்றோருடன் ( ஜெய்கணேஷ் மற்றும் விஜய சந்திரிகா) முத்துவேலை கவர்ந்திழுக்க அவனது வீட்டிற்குள் நுழைகிறனர். ஒரு நாள், முத்துவேலின் கல்லூரி காதலி காயத்ரி ( ரோகிணி ) அவனது வீட்டிற்கு வந்து முத்துவேலைக் கட்டிப்பிடிக்கிறாள். இது அவனது குடும்பத்தினரை அதிர்ச்சிக்குள்ளாக்குகிறது.  

முத்துவேலும் காயத்ரியும் காதலிக்கிறனர். அவர்கள் இருவரும் எப்படியாவது திருமணம் செய்து கொள்ள வேண்டுமென விரும்புகிறனர்.. முத்துவேலுக்காக போராடிக்கொண்டிருந்த அபிராமியும், கிருஷ்ணவேணியும் காயத்ரிக்கு எதிராக கைகோர்த்து செயல்படுகின்றனர். இதற்கிடையில், முத்துவேலின் தங்கை கர்ப்பமாகி, தன் வயிற்றில் வளரும் குழந்தைக்கு தனது கல்லூரித் தோழர் குமரேசன் தான் தந்தை என்று தெரிவிக்கிறாள். குமரேசனின் தந்தையான கௌண்டர் ( கே. கே. சௌந்தர் ) தனது மகனுக்கு அவளை திருமணம் செய்விக்க தயாராக இல்லை என்கிறார். ஆனால் பின்னர், முத்துவேல் தனது மகள் லட்சுமியை திருமணம் செய்யத் தயாராக இருந்தால் அவனது தங்கையை தன் மகனுக்கு மணமுடிப்பதாக கூறுகிறார். பின்னர் காயத்ரி தன்னை ஒரு கெட்ட நடத்தையுள்ளவளாக சித்தரிக்கும் ஒரு போலி நாடகத்தைத் திட்டமிட்டு நடத்தி தனது காதலை தியாகம் செய்கிறாள். இதற்கிடையில், அபிராமியின் பெற்றோரும், கிருஷ்ணவேணியின் பெற்றோரும் தங்கள் மகளை இனி முத்துவேலுக்கு திருமணம் செய்விக்க முடியாது என்பதால், அவர்கள் அனைவரும் அவனது வீட்டை விட்டு வெளியேறுகிறார்கள். முத்துவேல் காயத்திரியின் போலி நாடகத்தைப் பற்றி அறிந்ததும், அவன் தனது காதலியைத் தேடுகிறான். முத்துவேலும், காயத்ரியும் தழுவியவுடன் படம் முடிகிறது.  

## நடிகர்கள்

- ஆனந்த் பாபு முத்துவேலாக
- சங்கவி அபிராமியாக
- ரோகிணி காயத்திரியாக
- வினோதினி கிருஷ்ணவேணியாக
- ஆர். சுந்தர்ராஜன் ராமசாமியாக
- வடிவுக்கரசி பார்வதியாக
- விஜயசந்திரிகா ராசாத்தியாக
- ஜெய்கணேஷ் காத்தவராயனாக
- குமரிமுத்து ராஜசேகராக
- கே. கே. சௌந்தர் கௌண்டராக
- பாண்டு மேகநாதனாக
- ராஜ்காந்த்
- ஷீலா
- ரம்யா
- ஜெயதேவி
- இடிச்சப்புளி செல்வராசு திருமங்களமாக
- விஷ்ணு
- வீரமணி
- திடீர் கண்ணையா கண்ணையாவாக
- கோவை செந்தில் கல்யாணத் தரகராக
- அனுஜா கௌரவ வேடத்தில்

## இசை
படத்திற்கான இசையை இசையமைப்பாளர் தேவா மேற்கொண்டுள்ளார். 1996 இல் வெளியிடப்பட்ட இசைப்பதிவில், வாலி மற்றும் பொன்னியின் செல்வன் எழுதிய பாடல்களுடன் 5 இசைப் பாடல்கள் உள்ளன.
# விக்கி முயல் துளை


**விக்கி முயல் துளை ** (Wiki rabbit hole) என்பது விக்கிபீடியா மற்றும் பிற விக்கிகளை உலாவும்போது ஒரு தலைப்பிலிருந்து பிற தலைப்புக்குச் செல்வதன் மூலம் ஒரு வாசகர் பயணிக்கும் கற்றல் பாதையாகும். இந்த கருத்துக்கான பிற பெயர்கள் விக்கி கருந்துளை மற்றும் விக்கிஹோல் ஆகியவையும் ஆகும். முயல் துளையின் உருவகம் வொண்டர்லேண்டில் ஆலிஸ் இன் சாகசங்களில் (Alice adventures in Wonderland) இருந்து வருகிறது, இதில் ஆலிஸ் வெள்ளை முயலைப் பின்தொடர்ந்து ஒரு சாகசத்தைத் தொடங்குகிறார்.  

விக்கிபீடியாவிற்கு வெளியே வீடியோக்களைப் பார்க்கும்போது, பலர் விக்கிபீடியாவுக்குச் சென்று, அவர்கள் பார்த்ததைப் பற்றிய கூடுதல் தகவல்களைப் பெறுகிறார்கள், மேலும் விக்கி முயல் துளைக்குள் சென்று அவர்கள் தொடங்கிய இடத்திலிருந்து படிப்படியாக பல்வேறு தலைப்புகளுக்குச் செல்கிறார்கள். வரலாற்று நபர்கள் அல்லது நிகழ்வுகளை அடிப்படையாகக் கொண்ட திரைப்படங்கள் பெரும்பாலும் விக்கிபீடியா முயல் துளைகள் மூலம் ஆராய பார்வையாளர்களைத் தூண்டுகின்றன .  

விக்கிபீடியா கட்டுரைகளுக்கு இடையிலான உறவைக் காட்டும் தரவு காட்சிப்படுத்தல்கள் வாசகர்கள் தலைப்பிலிருந்து தலைப்புக்கு செல்லக்கூடிய பாதைகளை நிரூபிக்கின்றன.  

விக்கிமீடியா அறக்கட்டளை வாசகர்கள் முயல் துளைகளுக்குள் எவ்வாறு நுழைகிறார்கள் என்பது குறித்த ஆராய்ச்சியை வெளியிடுகிறது. விக்கிபீடியாக்களின் பல்வேறு மொழிகளில் முயல் துளை உலாவல் நடத்தை நிகழ்கிறது.  

விக்கிபீடியா பயனர்கள் விக்கிபீடியா கொண்டாட்டங்களின் ஒரு பகுதியாக சமூக ஊடகங்களில் தங்கள் முயல் துளை அனுபவங்களைப் பகிர்ந்துள்ளனர். சிலர் முயல் துளை அனுபவத்தை பற்றிய வேடிக்கைக்காக விக்கிபீடியாவுக்குச் செல்கிறார்கள். முயல் துளை உலாவலை பிரசித்தப்படுத்துவது விக்கிரேசிங்கின் ஒரு பகுதியாக இருக்கலாம்.
# ஹரிவம்ச புராணம் (சமணம்)



**ஹரிவம்ச புராணம்** (**Harivaṃśapurāṇa}** சமண சமய திகம்பர ஆச்சாரியர் ஜினசேனர் கிபி 783-இல் சமஸ்கிருத மொழியில் இயற்றிய புராணம் ஆகும். இந்நூல் 66 காண்டங்களும்; 12,000 சுலோகங்களும் கொண்டது. இப்புராணம் 22வது சமண சமய தீர்த்தங்கரர் நேமிநாதரின் வாழ்க்கை வரலாற்றை எடுத்துக் கூறுகிறது. இப்புராணத்தின் படி, கிருஷ்ணர், நேமிநாதரின் நெருங்கிய உறவினராக காட்டப்படுகிறது. மேலும் கிருஷ்ண பகவானின் லீலா வினோதங்களை இந்நூல் எடுத்துரைக்கிறது. மேலும் இப்புராணத்தில் திரௌபதி, அருச்சுனனை மட்டும் மணந்து கொள்வதாக காட்டுகிறது.  

## இதனையும் காண்க
- மகாபுராணம் (சமணம்)
- ஆதிபுராணம்
- ஜினசேனர்